Im tütsche Wörterbuech vo de Brüeder Grimm stiit under  Galgenholz  nùme: «Holz vom oder zum Galgen». Aber demit isch no nit gsiit, wysoo mù daas i der Wendig bruucht. A müglichi Erkläärig git z Pfäuzische Wörterbuech. Di verwyyse ùf  Galgenstrick.  U das cha zwoo Bedütige haa - «Seil zum Niederbinden des Heubaums» oder «Gauner, Herumtreiber». U fùr sii isch klaar  falsch wie Galgeholz  isch äbe fautsch wy son a Gouner, «ganz verdoorbe». Das het auso mit dùm Gauge ù im Houz, wo mù bruucht fùr ne z bue, diräkt nüme z tüe.